钦定古今图书集成/明伦汇编/氏族典/第284卷 > 黄琮
## 钦定古今图书集成/明伦汇编/氏族典/第284卷 > 黄琮

按《万姓统谱》：琮字子方，莆田人。元符中登第。初为长
溪尉，遭父艰，邑令以千缗为赙，辞，徒步扶榇归。迁闽
清县，又捐俸代民输，有“闽清清过伯夷清”之谣。移同
安县令，为福州方田指教官，人甚德之。时与陈麟、翁
谷号“三循吏。”年五十，以母老乞归，傅崧卿荐，不起。母
丧，哀瘠不食，甘露降于穗帷三日。